Előterjesztés Zalakaros Város Önkormányzat Képviselőtestületének 2022. november 24-én tartandó ülésére

Tárgy: Kérelem háziorvosi feladatellátás tárgyában
Előterjesztést készítette: Torma László aljegyző
Tisztelt Képviselőtestület!
Dr. Angi Mónika háziorvos az előterjesztéshez csatolt kérelemmel fordult a Képviselőtestülethez. A kérelem lényege, hogy az önkormányzat a NEAK finanszírozáson felül havi 300 000 Ft-tal támogassa a háziorvosi szolgáltatót.

A Zalakarosi Közös Önkormányzati Hivatal, és így az előterjesztést készítő véleménye szerint ez a kérelem ilyen formában nem kellően megalapozott, részletesebb bemutatását várta volna el a praxisköltségeknek. 13% a szociális hozzájárulási adó, az a kimutatott bérre vetítve 204 e Ft-ot jelent, felmerül a kérdés, mi a fennmaradó 333 e Ft. Továbbá mit takar az 504 e Ft dologi kiadás, ami a praxisműködéshez kell. Kiegészítő információkérésre a doktornő felé nem került sor.
Tájékoztatjuk a tisztelt Képviselőtestületet, hogy közvetett módon az önkormányzat havonta mekkora összeggel támogatja a háziorvosi szolgáltatási feladatok ellátását.

Áramdíj: 4 390 Ft+Áfa

Gázdíj: 21 771 Ft+Áfa

Telefondíj: 6 793 Ft+Áfa

Internet költsége: 2 167 Ft+Áfa

Vízdíj: 2 592 Ft+Áfa

Hulladékszállítási díj: 3 529 Ft+Áfa

tűzjelző díja: 4 333 Ft+Áfa

Ezen szolgáltatások díja összesen: 45 575 Ft+Áfa, azaz bruttó 57 880 Ft

A takarítás díja: 21 500 Ft + járulék 2 515 Ft, azaz a havi bérköltség 24 015 Ft
Mindösszesen: 81 895 Ft
Ezen túl az önkormányzat az idei évben többek között telefon és nyomtató vásárlással is segítette a háziorvosi szolgáltatót.

Határozati javaslat
„A változat”

1./ Zalakaros Város Önkormányzat Képviselőtestülete a háziorvosi ellátás működtetéséhez a NEAK finanszírozáson felül a Hand-Med 2020 Kft. (székhelye: 8648 Balatonkeresztúr, Berényi u. 34. cégjegyzékszáma: 14-09-317 adószáma: 28771085-1-14, képviselő: Dr. Angi Mónika) részére havi 300.000, -Ft összeget biztosít 2022. április 1-től/ 2023. január 1-től.

2./ Zalakaros Város Önkormányzat Képviselőtestülete a támogatás fedezetét (amennyiben 2022. április 1-ig visszamenőlegesen biztosítja a testület a támogatást) 2 700 000 Ft-ot az önkormányzat 2022. évi költségvetésének általános tartaléka terhére biztosítja.

Vagy amennyiben 2023. január 1-től állapítja meg a testület a támogatást 

Zalakaros Város Önkormányzat Képviselőtestülete határozata alapján a támogatás összegét 3 600 000 Ft/év 2023-tól az önkormányzat tárgyévi költségvetésében tervezni szükséges.

3./ Zalakaros Város Önkormányzat Képviselőtestülete felhatalmazza a polgármestert a Hand-Med 2020 Kft-vel kötendő a háziorvosi feladatellátási szerződést kiegészítő szerződés aláírására.  
Határidő: azonnal
Felelős: Novák Ferenc polgármester

Operatív felelős: Torma László aljegyző

Horváthné Juhász Barbara pénzügyi osztályvezető – tájékoztatásul a 

                           költségvetés számára
„B változat”

1./ Zalakaros Város Önkormányzat Képviselőtestülete Dr. Angi Mónika háziorvos kérelmét megvizsgálva rögzíti, hogy az önkormányzat évente közel 1 000 000 Ft-tal járul hozzá saját forrásból a háziorvosi feladatellátáshoz, csökkentve ezáltal a háziorvosi szolgáltató terheit.
2./ Zalakaros Város Önkormányzat Képviselőtestülete az 1./ pontban foglaltak figyelembevételével, a NEAK finanszírozáson és az 1./pont szerinti közvetett támogatáson kívül egyéb támogatást nem biztosít a háziorvosi szolgáltató részére.
Határidő: azonnal
Felelős: Novák Ferenc polgármester

Operatív felelős: Torma László aljegyző – Dr. Angi Mónika értesítése a képviselőtestület döntéséről
Zalakaros, 2022. november 14.
  Novák Ferenc









   polgármester
Pénzügyi és Igazgatási Bizottság határozata:

A bizottság a Kérelem háziorvosi feladatellátás tárgyában napirend kapcsán felkéri a háziorvost, hogy a képviselőtestületi ülésig a kérelmét egészítse ki, nevesítve – NAV felé utalandó adók, dologi kiadások kifejtése- hogy mire kéri a támogatást.

